Nazim Sadıxov

Nazim Sadıxov () — UFC-də çıxış edən Azərbaycanı təmsil edən qarışıq döyüş sənəti iştirakçısıdır.

 Həyatı 
Nazim Sadıxov 6 yaşı olanda ailəsi ilə birlikdə Azərbaycanın paytaxtı Bakıdan ABŞ-ın Nyu-York ştatının Bruklin şəhərinə köçmüşdür. Uşaq yaşlarından karate, daha sonra MMA ilə məşğul olmağa başladı.

 Karyerası 
16 avqust 2022-ci ildə, Sadıxov əfqan əsilli MMA döyüşçüsü Əhməd Həssənzadə ilə Dana White's Contender Series - Contender Series 2022 yarışmasında yüngül çəkidə qarşılaşdı və UFC prezidentinin qarşısında kifayət qədər təsirli qalibiyyəti sayəsində UFC ilə müqavilə bağladı. Sadıxov, üçüncü raundun 1:59-cu dəqiqəsində sağ çəngəl (right hook) zərbəsi ilə Həssənzadəni nokaut (KO/TKO) edərək qalib gəlmişdir.Sadykhov's overhand right takes out Hassanzada, ESPN.

Nazim Sadıxov UFC-də ilk görüşünü 18 fevral 2023-cü ildə, UFC Fight Night: Andrade vs. Blanchfield turnirində amerikalı Evan Elder-ə qarşı keçirib və üçüncü raundun 0:40-cı dəqiqəsində TKO (texniki nokaut) ilə qalib gəlib.

16 iyul 2023-cü ildə, UFC Fight Night: Holm vs. Bueno Silva turnirində amerikalı Terrensi Makkenniyə qarşı döyüşün ikinci raundunun 1:08-ci dəqiqəsində boğma texniki fəndi ilə (SUB) qələbə qazanıb. Həmin il noyabrın 12-də keçirilən UFC 295 turnirində, Sadıxov rusiyalı döyüşçü Vyaçeslav Borşovla qarşılaşıb və görüş heç-heçə nəticələnib. Bu qarşılaşma “Gecənin ən yaxşı performansı” mükafatına layiq görülüb. 

16 fevral 2025-ci ildə, UFC Fight Night: Cannonier vs. Rodrigues turnirində braziliyalı döyüşçü İsmael Bonfim ilə qarşılaşan Nazim Sadıxov, birinci raundun son saniyəsində (5:00) TKO (texniki nokaut) ilə qalib gəlmişdir.

21 iyun 2025-ci ildə keçirilən UFC Fight Night: Hill vs. Rountree turnirində Sadıxov braziliyalı döyüşçü Nikolas Motta ilə qarşılaşıb və ikinci raundun 4:21-ci dəqiqəsində TKO (texniki nokaut) ilə qalib gəlib. Bu qarşılaşma “Gecənin ən yaxşı performansı” və “Gecənin döyüşü” mükafatlarına layiq görülüb.

Sadıxov karyerası boyu 13 görüşdə 11 qələbə, 1 məğlubiyyət və 1 heç-heçə yaşayıb.

 İstinadlar 

 Xarici keçidlər 
 UFC-də Nazim Sadıxovun profili
 ESPN-də Nazim Sadıxovun profili

 fighttime.ru saytındakı döyüş statistikası

Kateqoriya:UFC döyüşçüləri
Kateqoriya:Azərbaycandan ABŞ-yə mühacirət edənlər
Kateqoriya:ABŞ azərbaycanlıları
Kateqoriya:Azərbaycanlı UFC döyüşçüləri